Pertti Kurikan nimipäivät ei päässyt Euroviisujen finaaliosaan.

Suomen edustaja Pertti Kurikan nimipäivät -yhtye ei selvinnyt Euroviisujen ensimmäisestä semifinaalista jatkoon.

Euroviisuhistorian ehkä lyhin kappale "Aina mun pitää" ei siis selvinnyt kymmenen jatkoon päässeen joukkoon.

Ensimmäisestä semifinaalista jatkoon selvisivät Albania, Armenia, Venäjä, Romania, Unkari, Kreikka, Viro, Georgia, Serbia ja Belgia.

Viisujen toinen semifinaalikierros käydään ylihuomenna torstaina ja finaali lauantaina 23. toukokuuta.

Finaalissa on mukana peräti 27 maata, semifinaalien kautta jatkoon päässeet 20 maata ja ns. isot viisumaat, Englanti, Espanja, Italia, Saksa ja Ranska sekä isäntämaa Itävalta ja kilpailun 60-vuotisen juhlan kunniaksi kutsun saanut Australia.